Lisaks sellele toredale mädapunnile/villile mu kurgus võin eilse päeva arvele kanda veel ka ära lagunenud pesumasina, läbi põlenud esikupirni ning diagnoosi autokesele, milleks on, et  ilmselt on bensiinipump omadega pees ja tuleb uus osta (aga enne tuleb vana kätte saada ja sellest tõotab ka juba tsirkus omaette kujuneda :)).    Õnne kui tõrva!    ***  Ilm on hukas, ilm on hukas,  hirm käis ringi igas metsatukas,  sain tappa Tapal, mind peksti Pukas,  kuid ühtki senti mul polnud sukas.    Kõik on mokas, hinges okas.  Tuli minna kõrtsi ja seal kõrsi hoida nokas.    /---/    (Justament)  [Indrek Kalda/Villu Kangur]    ***    Elu proosalisema poole osas  niipalju, et vähemalt ilm oli eile ilus ja sain ikka ära käia pliksiga kelgutamas, mida juba ammu olen teha soovinud. Samuti oli õpilane eile ka viks ja kraps ning töötahteline.